ddrg/super_eurlex huggingface dataset:
2)

2.b pantu groza šādi: a) 1. punkta ievadteikumu aizstāj ar šādu: “1. Izziņojot brīdinājumu PLF apmaiņas platformā, tās dalībvalsts EWRS kompetentās iestādes, kurā inficētais pasažieris ir identificēts, tās dalībvalsts EWRS kompetentajām iestādēm, no kuras viņš ir sākotnēji izbraucis vai kurā viņš dzīvo (ja dzīvesvieta atšķiras no sākotnējās izbraukšanas vietas), vai tai dalībvalstij, no kuras inficētais pasažieris pēdējo reizi ir izbraucis, ja dalībvalsts prasa aizpildīt PLF tikai par pēdējo brauciena posmu, nosūta šādus PLF datus:”; b) iekļauj šādus punktus: “1.a EWRS kompetentās iestādes, izmantojot PLF apmaiņas platformu, 1. punktā minētos eksponēto personu PLF datus nosūta arī to dalībvalstu EWRS kompetentajām iestādēm, no kurām minētās personas sākotnēji izbraukušas vai kurās viņas dzīvo, vai tai dalībvalstij, no kuras inficētais pasažieris pēdējo reizi izbraucis, ja dalībvalsts prasa aizpildīt PLF tikai par pēdējo brauciena posmu, ar noteikumu, ka šādi dati tika savākti sakarā ar kontaktu izsekošanas pasākumiem, kas veikti pēc tam, kad inficētais pasažieris bija identificēts, un ar noteikumu, ka šādu datu nosūtīšana ir vajadzīga kontaktu izsekošanai. 1.b EWRS kompetentās iestādes, kuras nosūta 1. un 1.a punktā minētos datus, norāda, vai tie attiecas uz inficētu pasažieri vai eksponētu personu.”; c) 2. punktu aizstāj ar šādu: “2. Tās dalībvalsts EWRS kompetentās iestādes, no kuras inficētais pasažieris vai eksponētā persona sākotnēji vai pēdējo reizi izbraukusi, saņemtos PLF datus var pārsūtīt izbraukšanas dalībvalstij, kura nav PLF norādītā izbraukšanas dalībvalsts, ja to rīcībā ir papildu informācija, kas norāda uz to dalībvalsti, kurai būtu jāveic kontaktu izsekošana.”; d) 3. punktu groza šādi: i) ievadteikumu aizstāj ar šādu: “Ja nepieciešams identificēt eksponētās personas, tad, izziņojot brīdinājumu PLF apmaiņas platformā, tās dalībvalsts EWRS kompetentās iestādes, kurā inficētais pasažieris ir identificēts, attiecībā uz katru konkrētā pasažiera brauciena posmu, par kuru pieejama informācija, visu dalībvalstu EWRS kompetentajām iestādēm nosūta šādus PLF datus:”; ii) a) un b) apakšpunktu aizstāj ar šādiem: “a) katra attiecīgā transportlīdzekļa izbraukšanas vieta, ja vien to nevar identificēt pēc e) apakšpunktā minētās informācijas; b) katra attiecīgā transportlīdzekļa pienākšanas vieta, ja vien to nevar identificēt pēc e) apakšpunktā minētās informācijas;”, iii) g) apakšpunktu aizstāj ar šādu: “g) katra attiecīgā transportlīdzekļa izbraukšanas laiks, ja vien to nevar identificēt pēc e) apakšpunktā minētās informācijas.”; e) pievieno šādu punktu: “6. Ja dalībvalsts PLF sistēma kādu laiku nav pieejama, tās dalībvalsts EWRS kompetentās iestādes, kura, pamatojoties uz valsts tiesību aktiem, no pārvadātājiem, inficētā pasažiera vai eksponētās personas ir ievākusi 1., 3. un 5. punktā minētos persondatus, laikā, kad minētā sistēma īslaicīgi nav pieejama, šādus datus kontaktu izsekošanas nolūkos var nosūtīt, izmantojot PLF apmaiņas platformu.”;
(9)

Finansējuma izmaksas, kas izriet no ilgtermiņa aizņēmumu darījumiem, būtu jāaprēķina, pamatojoties uz izmaksām, kas rodas no visām aizņēmumu operācijām, kuras veiktas sešu mēnešu laikposmā, kurā parasti iekrīt arī izmaksājamās summas datums. Nodalījumu pa sešiem mēnešiem veidošanu pamato nepieciešamība nodrošināt, lai finansējuma izmaksas, ko iekasē par izmaksājamo summu, būtu cieši saistītas ar aktuālajām tirgus likmēm laikā, kad summa tiek izmaksāta, un nebūtu balstītas uz finansējuma izmaksām, kas radušās kādā attālā laikposmā. Tādējādi finansēšanas instrumenti un ar tiem saistītās izmaksas tiek iedalītas attiecīgajiem nodalījumiem. Precīzs finansēšanas instrumentu kopums tiek noteikts tikai sešu mēnešu laika nodalījuma noslēgšanās brīdī. Tam būtu jāļauj piemērot vienādas finansējuma izmaksas jebkurām vienlaicīgi izmaksājamām summām, kas attiecināmas uz vienu un to pašu laika nodalījumu, un jo īpaši būtu jānodrošina taisnīga, objektīva un pārredzama pieeja starp dalībvalstīm. Attiecībā uz ārējiem piešķirtajiem ieņēmumiem saskaņā ar Regulas (ES) 2020/2094 3. panta 1. punktu dalībvalstīm un Savienības budžetam būtu jāmaksā sava attiecīgā daļa. Tādējādi tiek novērsta patvaļa vai iespēja – kas bija raksturīga tradicionālajai kompensējošai sistēmai –, ka izmaksas kādam konkrētam saņēmējam tika noteiktas atbilstoši noteikumiem, ko varēja iegūt konkrētajā aizņēmuma dienā. Izņemot pirmo laika nodalījumu, kam būtu jāaptver laikposms no 2021. gada 1. jūnija līdz 2021. gada 31. decembrim, katram laika nodalījumam būtu jāaptver sešu mēnešu laikposms, kas sākas 1. janvārī vai 1. jūlijā. Pēdējā laika nodalījuma darbības periodam būtu jābeidzas 2026. gada 31. decembrī, tātad kopumā būs 11 laika nodalījumi. Laika nodalījumiem vairs nebūtu jāpastāv, tiklīdz finansētās izmaksātās summas būs pilnībā atmaksātas.
a)

panta 1. punktā pievieno šādas daļas: “Finanšu atsauces summa, kas paredzēta EULEX KOSOVO izdevumu segšanai no 2021. gada 15. jūnija līdz 2023. gada 14. jūnijam, ir 173 693 683 EUR. No minētās summas 57 900 000 EUR ir paredzēti tam, lai segtu EULEX KOSOVO izdevumus tās pilnvaru īstenošanai Kosovā, un 115 793 683 EUR ir paredzēti tam, lai segtu atbalstu tiesvedībām, kas pārceltas uz kādu no dalībvalstīm. Komisija ar sekretāru, kas darbojas tās kancelejas vārdā, kura atbild par pārceltās tiesvedības administrāciju, paraksta dotācijas nolīgumu par summu 115 793 683 EUR. Eiropas Parlamenta un Padomes Regulā (ES, Euratom) 2018/1046 (*1) paredzētie noteikumi par dotācijām attiecas uz dotācijas nolīgumu. Par finanšu atsauces summu EULEX KOSOVO turpmākajam laikposmam lemj Padome. (*1) Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).”;"
(3)

Ņemot vērā minētā incidenta nopietnību, vēl viena vienība būtu jāiekļauj Lēmuma 2012/642/KĀDP pielikumā izklāstītajā to fizisko un juridisko personu, vienību un struktūru sarakstā, kurām piemēro ierobežojošus pasākumus. Lai izvairītos no tā, ka šī iekļaušana sarakstā izraisa nevēlamas sekas, ir jāgroza saraksts ar gadījumiem, kuros dalībvalsts kompetentā iestāde var atļaut atkāpes no līdzekļu iesaldēšanas un no aizlieguma darīt pieejamus līdzekļus vai saimnieciskos resursus sarakstā iekļautajām personām vai vienībām.
1)

šādi groza 2. pantu: a) iekļauj šādu 1.a punktu: “1.a Ja divas Eurosistēmas centrālās bankas izraudzītas par kompetentajām iestādēm attiecībā uz konkrētu SNMS Regulas (ES) Nr. 795/2014 (ECB/2014/28) vajadzībām un ja saskaņā ar minētās regulas 1. panta 2. punktu pieņemtajā lēmumā, ar ko attiecīgo maksājumu sistēmu identificē kā SNMS, nav īpaši noteikts citādi, piemēro šādus principus: a) kompetentās iestādes pilnvaras un tiesības, kas noteiktas šajā lēmumā, var īstenot atsevišķi kāda no divām Eurosistēmas centrālajām bankām, kuras izraudzītas par kompetentajām iestādēm, vai abas kopā; b) jebkāds kompetentās iestādes pienākums rīkoties noteiktā veidā vai veikt noteiktus pasākumus saistībā ar konkrētu procedūru, lai piemērotu šajā lēmumā noteiktu koriģējošu pasākumu, ir tās Eurosistēmas centrālās bankas pienākums, kura uzsāk attiecīgo procedūru, vai, ja attiecīgo procedūru uzsākušas abas Eurosistēmas centrālās bankas kā uzraudzītās kompetentās iestādes kopā, tas ir katras iestādes pienākums; c) abas Eurosistēmas centrālās bankas, kas izraudzītas kā kompetentās iestādes, savā starpā koordinē jebkādu mijiedarbību ar SNMS operatoru un visus tam adresētos pieprasījumus; d) SNMS operatora pienākumi pret kompetento iestādi saskaņā ar šo lēmumu ir pienākumi pret katru no divām Eurosistēmas centrālajām bankām, kas izraudzītas kā kompetentās iestādes, un atbildi uz jebkuru pieprasījumu, ko viena vai abas iestādes iesniegušas saskaņā ar šo lēmumu, sniedz katrai no tām.”;
(8)

Grieķija atbilst Regulas (ES) 2020/672 3. pantā izklāstītajiem nosacījumiem finansiālās palīdzības pieprasīšanai. Grieķija ir sniegusi Komisijai atbilstošus pierādījumus par to, ka faktiskie un plānotie publiskie izdevumi no 2020. gada 1. februāra ir palielinājušies par 6 071 899 097 EUR sakarā ar valsts pasākumiem, kas veikti, lai novērstu Covid-19 uzliesmojuma sociālekonomisko ietekmi. Tas ir pēkšņs un būtisks pieaugums, jo tas ir saistīts ar to spēkā esošo valsts pasākumu pagarināšanu, kuri ir tieši saistīti ar saīsināta darba laika shēmām un līdzīgiem pasākumiem, kas aptver ievērojamu daļu uzņēmumu un darbaspēka Grieķijā. Grieķija plāno finansēt 806 899 097 EUR no palielinātās publisko izdevumu summas, izmantojot pati savu finansējumu.
93.

ZIAEI Gholamreza

Dzimums: vīrietis Amats: bijušais Evin cietuma direktors; citu aizturēšanas centru bijušais direktors

Laikā no 2019. gada jūlija līdz 2020. gada jūnijam Gholamreza Ziaei bija Evin cietuma direktors, kur jau tā skarbie apstākļi aizturētajiem viņa darbības laikā pasliktinājās vēl vairāk. Ieslodzītajām sievietēm tika liegts telefoniski sazināties ar saviem bērniem. Politiski ieslodzītajiem tika liegti iknedēļas radinieku apmeklējumi, kas tika atļauti tikai reizi divos mēnešos. 2009. gada protestu laikā Ziaei vadīja Kahrizak ieslodzījuma centru, kur vismaz pieci aizturētie, kuri bija aizturēti saistībā ar 2009. gada masu ielu protestiem Teherānā, mira pēc spīdzināšanas. No 2017. līdz 2019. gadam, pirms vadības pārņemšanas Evin cietumā Teherānā, Ziaei bija direktors Rajaee Shahr cietumā Karaj, uz rietumiem no Teherānas, kurā notika daudzskaitlīgi politiski ieslodzīto protesti pret ļaunprātīgu izturēšanos un necilvēcīgiem dzīves apstākļiem.
(2)

Ar Padomes Īstenošanas lēmumu (ES) 2017/563 (2) Igaunijai tika atļauts ieviest īpašu pasākumu, atkāpjoties no Direktīvas 2006/112/EK 287. panta 8. punkta (“atkāpes pasākums”), lai atbrīvotu no PVN nodokļa maksātājus, kuru gada apgrozījums nav lielāks par 40 000 EUR. Igaunijai tika atļauts piemērot atkāpes pasākumu no 2018. gada 1. janvāra līdz 2020. gada 31. decembrim vai dienai, kad stājas spēkā direktīva, ar ko groza Direktīvas 2006/112/EK 281. līdz 294. pantu, atkarībā no tā, kurš datums ir agrāks.
PADOMES LĒMUMS (ES) 2020/2234

(2020. gada 23. oktobris)

par to, lai Savienības un tās dalībvalstu vārdā parakstītu un provizoriski piemērotu Protokolu Nolīgumam, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Nolīgums, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (1) (“nolīgums”), tika parakstīts 2012. gada 29. jūnijā, un tā IV daļa (Tirdzniecība), izņemot 271. pantu, saskaņā ar nolīguma 353. panta 4. punktu tiek piemērota starp Savienību un Hondurasu, Nikaragvu un Panamu kopš 2013. gada 1. augusta, starp Savienību un Kostariku un Salvadoru – kopš 2013. gada 1. oktobra un starp Savienību un Gvatemalu – kopš 2013. gada 1. decembra.

(2) Padome 2012. gada 24. septembrī pilnvaroja Komisiju sākt sarunas ar Centrālameriku nolūkā noslēgt nolīguma protokolu, lai ņemtu vērā Horvātijas pievienošanos Savienībai (“protokols”).

(3) Sarunas tika sekmīgi pabeigtas 2019. gada 27. jūnijā.

(4) Protokols būtu jāparaksta un jāpiemēro provizoriski, kamēr tiek pabeigtas procedūras, lai tas stātos spēkā,

IR PIEŅĒMUSI ŠO LĒMUMU.

1. pants Ar šo tiek atļauts Savienības un tās dalībvalstu vārdā parakstīt Protokolu Nolīgumam, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, lai ņemtu vērā Horvātijas Republikas pievienošanos Eiropas Savienībai, ar noteikumu, ka tas tiks noslēgts (2).

2. pants Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

3. pants Protokolu saskaņā ar tā 12. panta 3. punktu piemēro provizoriski (3), kamēr tiek pabeigtas procedūras, lai tas stātos spēkā.

4. pants Šis lēmums stājas spēkā tā pieņemšanas dienā.

Briselē, 2020. gada 23. oktobrī Padomes vārdā – priekšsēdētāja S. SCHULZE

(1) OV L 346, 15.12.2012., 3. lpp.

(2) Sk. šā Oficiālā Vēstneša xx. lpp.

(3) Dienu, no kuras protokolu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
PADOMES LĒMUMS (ES) 2020/2140

(2020. gada 15. decembris)

par nostāju, kas Eiropas Savienības vārdā jāieņem Apvienotajā komitejā, kura izveidota ar Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, attiecībā uz Apvienotās komitejas reglamenta pieņemšanu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (1) (“nolīgums”), Savienība noslēdza ar Padomes Lēmumu (ES) 2020/952 (2), un nolīgums stājās spēkā 2020. gada 2. augustā.

(2) Ar nolīguma 22. pantu ir izveidota Apvienotā komiteja, kuru veido Līgumslēdzēju pušu pārstāvji (“Apvienotā komiteja”) un kuras uzdevums ir nodrošināt nolīguma pārvaldību un pareizu īstenošanu.

(3) Nolīguma 22. panta 3. punkts paredz, ka Apvienotajai komitejai ir jāpieņem savs reglaments.

(4) Lai nodrošinātu nolīguma pareizu īstenošanu, būtu jāpieņem Apvienotās komitejas reglaments.

(5) Ir lietderīgi noteikt nostāju, kas Savienības vārdā ir jāieņem Apvienotās komitejas pirmajā sanāksmē, jo Apvienotās komitejas lēmums, ar ko pieņem tās reglamentu, radīs juridiskas sekas Savienībai. Savienības nostājas Apvienotajā komitejā pamatā vajadzētu būt Apvienotās komitejas lēmuma projektam,

IR PIEŅĒMUSI ŠO LĒMUMU.

1. pants 1. Nostājas, kas Savienības vārdā ir jāieņem ar Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, 22. pantu izveidotās Apvienotās komitejas pirmajā sanāksmē attiecībā uz Apvienotās komitejas reglamenta pieņemšanu, pamatā ir Apvienotās komitejas lēmuma projekts (3). 2. Savienības pārstāvji Apvienotajā komitejā par nelielām izmaiņām Apvienotās komitejas lēmuma projektā var vienoties bez Padomes papildu lēmuma.

2. pants Šis lēmums stājas spēkā tā pieņemšanas dienā.

Briselē, 2020. gada 15. decembrī Padomes vārdā – priekšsēdētāja J. KLOECKNER

(1) OV L 208, 2.8.2013., 3. lpp.

(2) Padomes Lēmums (ES) 2020/952 (2020. gada 26. jūnijs) par to, lai Savienības vārdā noslēgtu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (OV L 212, 3.7.2020., 10. lpp.).

(3) Skatīt dokumentu ST 13483/20 http://register.consilium.europa.eu.
(9)

Visbeidzot, iegūtās ikgadējo emisiju sadales apjomu vērtības pielāgo. ES ETS kvotas, kas saistītas ar siltumnīcefekta gāzu emisijām no stacionārām iekārtām, kuras no ES ETS ir izslēgtas saskaņā ar Direktīvas 2003/87/EK 27. pantu un par kurām dalībvalstis Komisijai paziņojušas Komisijai saskaņā ar minēto pantu, tādā mērā, kādā tās no 2021. gada ir izslēgtas no Savienības emisiju maksimālās robežvērtības, ietilpst Regulas (ES) 2018/842 darbības jomā. Līdz ar to no maksimālās robežvērtības atskaitītos daudzumus pieskaita relevanto dalībvalstu 2021.–2030. gada ikgadējiem emisiju sadales apjomiem. Regulas (ES) 2018/842 IV pielikumā norādīto pielāgojuma daudzumu pieskaita katras minētajā pielikumā norādītās dalībvalsts 2021. gada emisiju sadales apjomam.
(22)

Lēmumā par procedūras sākšanu Komisija arī pauda šaubas par to, vai kapitāla palielināšana un akcionāru aizdevumu pārstrukturēšana 2015. gada novembrī tika veikta saskaņā ar tirgus nosacījumiem. Tas ietvēra, no vienas puses, LRM parakstīto kapitāla palielinājumu skaidrā naudā […] EUR apmērā (papildus 13. aizdevuma konversijai […] EUR apmēr) un, no otras puses, LRM veikto 10. aizdevuma neatmaksāto summu atpirkšanu no pārējām pusēm, kā arī 10., 11. un 12. aizdevuma pamatsummas un procentu daļas anulēšanu, ko veica LRM.
(14)

Ņemot vērā to, cik svarīga ir Šengenas acquis piemērošanas saskaņotība un cik svarīga ir SIS kā papildu pasākums brīvības, drošības un tiesiskuma telpā, un to, ka daži no Šengenas acquis noteikumiem, kuros Īrija piedalās, būtu jāpiemēro provizoriski un izvērtējumi būtu jāveic tikai vēlākā posmā, būtu jāievieš mehānisms, ar ko atsauc Īrijas operatīvo piekļuvi SIS (“mehānisms, ar ko atsauc Īrijas operatīvo piekļuvi SIS”), ja minētajos izvērtējumos tiek secināts, ka nav izpildīti nosacījumi noteikumu, kas attiecas uz SIS darbību, piemērošanai Īrijā. Tas pats mehānisms būtu jāpiemēro, ja izvērtējumos tiek secināts, ka Īrija nav izpildījusi Šengenas acquis noteikumu piemērošanas priekšnosacījumus, kas saistīti ar tiesu iestāžu sadarbību, sadarbību narkotiku jomā, policijas sadarbību un Šengenas Konvencijas 26. pantu un kas vajadzīgi, lai nodrošinātu SIS pareizu darbību. Abos gadījumos Īrijai vairs nevajadzētu būt tiesībām uz operatīvu piekļuvi SIS. Padomei šajā nolūkā ar īstenošanas lēmumu būtu jānosaka diena, no kuras noteikumi, kas attiecas uz SIS darbību, vairs nebūs piemērojami Īrijai, un jāpieņem pārejas pasākumi, kas vajadzīgi, lai apmainītos ar papildinformāciju par brīdinājumiem, kas SIS izdoti pirms minētās dienas. eu-LISA būtu jāveic vajadzīgie pasākumi, lai atslēgtu Īriju no SIS.
(2)

Pēc tam, kad beidzies termiņš pilnvarojumam, uz kura pamata tika izvirzīts Rait PIHELGAS kungs (Representative of a local or regional body with political accountability to an elected Assembly: Järva Rural Municipality Council), ir atbrīvojusies Reģionu komitejas locekļa aizstājēja vieta,
(2)

Padome 2020. gada 2. oktobrī pieņēma Lēmumu (ES) 2020/1392, ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus un ar kuru atceļ un aizstāj Padomes Lēmumu, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus, kas pieņemts 2020. gada 18. septembrī (2). Padome 2020. gada 22. oktobrī un 2020. gada 30. oktobrī pieņēma vēl divus lēmumus, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus (3). Viena Francijas Republikai un viena Slovākijas Republikai paredzētā Eiropas Ekonomikas un sociālo lietu komitejas locekļa vieta ir palikušas tukšas, un tās ir jāaizpilda ar turpmāku lēmumu par iecelšanu amatā, to piemērojot ar atpakaļejošu spēku no 2020. gada 21. septembra.
(6)

Covid-19 pandēmija ir negatīvi ietekmējusi gaisa kuģu ekspluatantus, gaisa kuģu ražotājus un iekārtu ražotāju apakšlīmeņa piegādātājus un ir aizkavējusi jaunu sistēmu izstrādi. Gaisa kuģu ekspluatanti atceļ vai atliek gaisa kuģu piegādes, tāpēc gaisa kuģu piegādes, kas bija paredzētas 2020. gadā, tiek pārceltas uz 2021. gadu. Jaunizgatavots gaisa kuģis, kas konfigurēts piegādei 2020. gadā, kura ir pārcelta uz 2021. gadu, pēc 2021. gada 1. janvāra ir jāpārkonfigurē atbilstoši piemērojamajiem noteikumiem. Gaisa kuģu ekspluatanti un gaisa kuģu ražotāji saskaras ar nepamatotu finansiālu slogu, ja šie gaisa kuģi ir jāmodernizē. Tāpēc Komisija strādā, lai pieņemtu minētā datuma pārcelšanu Savienības līmenī, izdarot grozījumus Regulā (ES) Nr. 965/2012. Pilotu kabīnes skaņas reģistratoru (“CVR”) izmanto, lai atvieglotu negadījumu un incidentu izmeklēšanu. Atliekot CVR darbības ilguma pagarināšanu no divām stundām līdz 25 stundām, netiek radīti būtiski drošības riski, bet drošības ieguvumi no ilgākas pilotu kabīnes skaņas reģistratora darbības tiek saskaņoti ar pašreizējo faktisko situāciju aviācijas nozarē. Savienība stingri atbalsta ICAO centienus uzlabot aviācijas drošību. Ņemot vērā bezprecedenta situāciju, ko izraisīja Covid-19 pandēmija, un to, ka nepastāv būtisks drošības risks, Savienībai tādēļ būtu jāatbalsta minētie grozījumi.
(1)

Ekonomisko partnerattiecību pagaidu nolīgums starp Kotdivuāru, no vienas puses, un Eiropas Kopienu un tās dalībvalstīm, no otras puses (“nolīgums”) (1) Savienības vārdā tika parakstīts saskaņā ar Padomes Lēmumu 2009/156/EK (2). Nolīgums tiek provizoriski piemērots no 2016. gada 3. septembra.
(7)

Lai nodrošinātu juridisko noteiktību ostu un kuģu operatoriem un izvairītos no tādas iespējamas administratīva sloga palielināšanas elektroenerģijas izplatītājiem un otrreizējiem izplatītājiem, ko varētu izraisīt izmaiņas nodokļa likmē, kuru iekasē par krasta elektroenerģiju, būtu jānodrošina, ka Vācija samazināto nodokļu likmi krasta elektroenerģijai var piemērot bez pārtraukuma. Tādēļ prasītā atļauja būtu jāpiešķir no 2020. gada 17. jūlija, lai to varētu piemērot uzreiz pēc tam, kad beidzas iepriekšējā, ar Īstenošanas lēmumu 2014/722/ES noteiktā regulējuma darbības termiņš.
(7)

Tika ieviesti divi pasākumi pašnodarbinātajiem un brīvajām profesijām. Tiem, kuri pilnībā pārtrauca darbu Covid-19 uzliesmojuma seku dēļ, valsts nodrošina pabalstu 75 % apmērā no to vidējās bruto algas (5). Tiem, kuri samazina savu darba laiku, valsts nodrošina pabalstu līdz 41,5 % apmērā no to vidējās bruto algas;
KOMISIJAS ĪSTENOŠANAS LĒMUMS (ES) 2020/1202

(2020. gada 14. augusts),

ar ko izbeidz antidempinga procedūru attiecībā uz Ķīnas Tautas Republikas izcelsmes spraudīšu un skavu importu un piemēro uzraudzību Ķīnas Tautas Republikas izcelsmes spraudīšu un skavu importam

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 1. punktu,

ņemot vērā Eiropas Parlamenta un Padomes Regulu (ES) Nr. 952/2013 (2013. gada 9. oktobris), ar ko izveido Savienības Muitas kodeksu (2), un jo īpaši tās 56. panta 5. punktu,

tā kā:

1. PROCEDŪRA

Izmeklēšanu sāka pēc tam, kad sūdzību iesniedza seši ES ražotāji: Atrom Impex srl (Rumānija), Bizon Int. Sp. z.o.o. (Polija), Ergo Staples (Horvātija), Grupodesa (Spānija), Omer SpA (Itālija) un Velo srl (Itālija), (“sūdzības iesniedzēji”), kas pārstāv vairāk nekā 50 % no Savienības kopējā spraudīšu un skavu ražošanas apjoma. Sūdzībā bija ietverti pierādījumi par dempingu un no tā izrietošu būtisku kaitējumu, un tie tika atzīti par pietiekamiem, lai sāktu izmeklēšanu.

2. SŪDZĪBAS ATSAUKŠANA UN PROCEDŪRAS IZBEIGŠANA

Izmeklēšanā netika atklāti apsvērumi, kas liecinātu, ka lietas turpināšana būtu Savienības interesēs. Tomēr Komisija ņēma vērā arī ASV Tirdzniecības departamenta 2020. gada 26. maija konstatējumu antidempinga un antisubsidēšanas izmeklēšanā attiecībā uz konkrētu sastiprinātu tērauda skavu, kas ir attiecīgā ražojuma veids, importu no Ķīnas Tautas Republikas. Ņemot vērā potenciālo risku par tirdzniecības plūsmu novirzēm nākotnē, Komisija izvērtēs attiecīgā ražojuma importa no Ķīnas statistikas tendences 24 mēnešu laikposmā no šā lēmuma publicēšanas dienas. Tas ļaus Komisijai izvērtēt iespējamo nepieciešamību sākt jaunu izmeklēšanu saskaņā ar pamatregulas prasībām.

IR PIEŅĒMUSI ŠO LĒMUMU.

1. pants

Tiek izbeigta antidempinga procedūra attiecībā uz Ķīnas Tautas Republikas izcelsmes spraudīšu un skavu importu, ko pašlaik klasificē ar KN kodiem ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00, un ex 8308 10 00 (Taric kodi 7317002040, 7317006040, 7317008040, 7326200040, 7616100040 un 8308100040).